REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/86-20

29. februar 2020. godine

B e o g r a d

Z A P I S N I K

150. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 29. FEBRUARA 2020. GODINE

Sednica je počela u 9,30 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Petar Petrović, Balint Pastor, Srbislav Filipović, Neđo Jovanović, Aleksandra Majkić, Vesna Marković, Jelena Žarić Kovačević i Milena Ćorilić, zamenik člana.

Sednici nisu prisustvovali članovi Odbora: Krsto Janjušević, Dejan Šulkić, Ljupka Mihajlovska, Vesna Nikolić Vukajlović, Gordana Čomić, Bajro Gekić i Vjerica Radeta.

Član Odbora Bojan Torbica pristupio je sednici u toku razmatranja prve tačke dnevnog reda.

Sednici su prisustvovali predstavnik Ministarstva pravde, državne uprave i lokalne samouprave Jovan Ćosić, vršilac dužnosti pomoćnika ministra i Vladimir Vinš, samostalni savetnik.

Na predlog predsednika, Odbor je jednoglasno (9 glasova za) usvojio sledeći dnevni red:

D n e v n i r e d:

 1. Razmatranje amandmana na Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je podnela Vlada.

 **Prva tačka dnevnog reda**: Razmatranje amandmana na Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je podnela Vlada

 Odbor je u skladu sa članom 164. Poslovnika Narodne skupštine razmotrio amandmane na Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji i smatra da su u skladu sa Ustavom i pravnim sistemom Republike Srbije, sledeći amandmani:

 - na član 14. koji je podneo Odbor za pravosuđe, državnu upravu i lokalnu samoupravu;

 - na član 21. koji je podneo Odbor za pravosuđe, državnu upravu i lokalnu samoupravu;

 - kojim se posle Glave IV dodaju naziv glave, Glava IVa i član 25b, koji je podneo Odbor za pravosuđe, državnu upravu i lokalnu samoupravu.

 Odbor je odluku doneo jednoglasno (10 glasova za).

 Za izvestioca Odbora na sednici Narodne skupštine određen je predsednik Odbora.

Sednica je završena u 9,33 časova.

Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski